Lo-Renz-O/malagasy-sentence huggingface dataset:
Ao amin’ny literatiora dia mbola misy fizarazarana madinika azo avahana. Ao ny am-bava ary ao ny an-tsoratra, ka ny an-tsoratra no iompanan’ity asa fikarohana ity. Mbola ahitana karazany maro ihany koa ny literatiora an-tsoratra, dia ny tononkalo, sombin-tantara, tantara tsangana, tantara fandefa amin’ny onjam-peo, ary ny tantara foronina. Ity farany no nofantenanay, noho ny toetra ananany manokana. Ny nahaliana anay taminy dia noho izy miendrika fialam-boly tsotra izao, kanefa tena mirakitra haren- tsaina lalina; ary azo anabeazana ny taranaka, indrindra ny tanora. Ankoatra izany, dia mitahiry ny tantaram-pirenena ihany koa izy. Ary ireo toe- java-misy eo amin’ny fiainam-piarahamonina andavanandro no tateriny. Araka ny volazan-dry wellek sy warren, manao hoe ny literatiora dia vokatry ny fandinihan’ny mpanoratra ny zava-misy eo amin’ny lafiny teti-pitondrana sy sôsialy eo amin’ny firenena misy azy. 1
Ny fitiavana hosoka, izay matetika mahavoa ireo olona taitran’ny fihetsika ivelany. Misy ireo olona mahay mampiseho fihetsika tena tia, manao izay haharombaka ny hafa, ary izany dia miteraka fahadisoam-panatenana, ny olona manao hevi-dravina any aoriana. Ny tononkalo jirika no itanisan’ny mpanoratra izany hasohason’ny feony miangola dia indro fa tola
Hita miseho miharihary eto ny hevitra ambaran’ny ohabolana, fa ny ventin- kevitra fonosiny kosa dia anjaran’ny tsirairay ny manakatra azy hevitra miseho arahim-panazavana ohatra lahiantitra manin-kavana hitsinjo, tsy mahita; handeha, tsy afaka aza fatra-mpandefitra toy ny mpivaro-tantely, ka ny tompony indray no milela-tanana
Ny hoe embona sy hanina dia manambara toetra sy na fihetseham-po iray seha-kevitra amin’ny teny hoe alahelo na izany aza, dia misy fahasamihafana kely ihany. Ny atao hoe manembona dia ilazana toetran’olona malahelo. Io alahelony io dia alahelo miserana, mandalo, ka rehefa misy zavatra mahavariana azy, dia hadinony izay nampalahelo azy teo. Ny atao hoe manina kosa, dia alahelo latsa-paka ao anaty, ka na inona na inona zavatra ataony, sy heveriny ho fanarian-dia, dia tsy mbola afaka ihany ilay alahelo, raha tsy hita na azo eo an-tanana izay mahamanina. Rehefa tonga ny fahafatesana dia misy alahelo. Io alahelo io no miova ho embona sy hanina ao aoriandriana kely. Ny aina no azon’ny fahafatesana endahina amin-draolombelona, fa ny fahatsiarovana ny mamy sy ny mangidy niarahana nigoka tamin’ireo malala izay nafoy tsy ho ety an-tany intsony kosa, dia tsy ho voakosoka velively. Maneho izany ireo tononkalo nosoratan’i harioley, ho fahatsiarovany ireo mpiray tampo aminy, sy ny zanany vavy, izay tafasaraka taminy tamin’ny alalan’ny fahafatesana avokoa. O elise rasoaseheno116
Oharina anoharana toetra iraisana bika fototra rofia and. 1 marotsaka, mijoro tsara, nify tsela-manjopiaka and.2 fotsy, mamirapiratra, maso volam-pararano and. 3 mazava, baliaka, ; volon-doha alona and. 5 mihofahofa, misahondrahondra hatsaran-tarehy anjely and. 7 hatsarana ivelany
Ambala mpifehy va moa miala bala? Sa ambala mpania no tia mankahala? Tsy hita mivaingana tena mijoro ny tsangan’asa natao fehizoro 188 tondroiny amin’ny solona anarana hoe ambala mpifehy ireo mpitondra fanjakana isan-tsokajiny. Ireo mpanohitra ny fitondrana mijoro kosa no lazainy amin’ny solona anarana hoe ambala mpania noho izany miantefa amin’ny mpitondra fanjakana sy ny mpanohitra ny fanontanian’ny mpanoratra. Fanontaniana iandrasany valiny avy amin’izy ireo ny amin’ny fahantrana lalina misy eto amin’ny firenena. Manitikitika ny sainy ary tiany hampieritreretana azy ireo hoe iza no tena fototry ny fahantran’ny firenena ? Noho ny tsy fahaiza-mitantan’ny mpitondra sy ny tsy firaharahiany ny filàn’ny vahoaka ve? Sa noho ny fanoheran’ny mpanohitra izay hevitry ny mpitondra heveriny hitondra fandrosoana, ka toherin’izy ireo amin’ny alalan’ireo hetsika an-dalam-be samihafa? Ataon’ny mpanoratra izany fanontaniana izany mba hahatonga saina ny roa tonta, satria samy tompon’andraikitra amin’ny fahantrana , na ny fandrosoan’ny firenena ny olom- pirenena tsirairay avy. Mbola manamafy io ny voalaza ao amin’ny tononkalo mitondra ny lohateny hoe tamberin-kizo , izay atombok’i niry-solosoa amin’ny fanontaniana. Miantefa amin’ny vahoaka malagasy tsy an-kanavaka manoloana ny zava-misy iainana eto madagasikara amin’izao vanim-potoana izao ny fanontanian’ny mpanoratra. Mbola antitranteriny ao amin’ny andalana fahafito izany ka amerenany indray ny fanontaniany. Taona maro, hoy izy, no nahazoana fahaleovan-tena, kanefa toa tsy mbola hita taratra eto amin’ny firenena ny akon’izany. Mbola miaina anaty fahantrana ny firenena, ary samy manao izay saim-pantany ny isambatan’olona. Lany andro mifampitsikera ny mpanao pôlitika. Tsy mahagaga raha adilahy pôlitika sy hetsika fanoherana ny fitondrana hatrany no misy, hany ka mbola lavitra ny fandrosoana. Manaitra ny sain’ny mpamaky ny
Hay ve? Hoy ramatoa somary nihomehy. Ilay rangahy iny no taitaitra fa zaza mbola tany am- pianarana no nampikoropaka azy! Dia izay fotsiny ve no nampitotototo an’i bema vao maraina aty tahaka izao? Tsy nanan-kavaly indray i bema teo! Toa nandao azy tampoka ilay herim-pony hanambara ny marina tamin’izay henony omaly! Hino an’izay ho lazainy koa ve ireo ray aman-drenin’i mavo raha sanatria miampanga azy ho mpandainga i mavo? Ary tsy maintsy ho izany no hataony satria efa zatra mandainga sy manafin-javatra i mavo, ary ny marina mitavozavoza tsy haharesy ny lainga tsara lahatra! Azony antoka koa fa tsy hinoan’ireo ray aman-dreniny noho ny tenin-janany izay hambarany, ka natahotra ny ho tafidi-kizo lalina izy! Tapa-kevitra ny tsy hilaza na inona na inona indray i bema ka ny niala tsiny noho ny fanelingelenana vao maraina sisa no nataony. Na izany aza anefa, vonona ny hanara-maso mangina an’i mavo izy, ka raha mbola mahita trangan-javatra mampiahiahy azy, dia vonona ny hiantso an’ireo ray aman-drenin’i mavo avy hatrany mba hahita maso, ka tsy hifoteran’ny rihitra any aminy! Eritreritr’i bema tokoa izany, fa ny tsy tonga tao an-tsainy dia fetsy sy kinga ny mpanao ratsy ka tsy hibaribary amin’ny fihetsika mety haningotra azy intsony izy rehefa hanao ny teti-panorona. Tsy nahita mangirana i bema satria niova tampoka ny fihetsik’i mavo. Nanjary toy ny zaza hendry sy maontina tampoka teo izy ka tsy mahagaga raha tsy noseranin’ahiahy akory ireto ray aman- dreniny! Hitohy
Rehefa nanoratra nandritra ny taona vitsivitsy taorian’ny taona 1994, dia nahatsikaritra fa toa mihena tsy misy fivoarana izay voasoratra maivamaivana, hany ka ny eo ihany no eo 16. Rehefa nahavita asa soratra iray ka mamaky izany i eric ravalisoa dia tsapany toa tsotra be ka tsy mahaliana intsony. Nitady hevitra entina hanatsarana ny fahaiza-manoratra nanomboka teo ka tojo ny fikambanan’ny poety sy mpanoratra malagasy na ny havatsa.
Ireo voalaza ireo, dia manokatra ny saina hahalala fa zava-tsarobidy ny tanindrazana. Harena nolovaina avy tamin’ny razana izy. Fiandohana sady fiafaran’ny taranaka mifandimby. Mampanan-kasina ny fananana azy, satria azo ifaharana amin’ny andro mahory ireo harena ao aminy. Miteraka fifaliana sy fahafahana ary fahasambarana ho an’izay tafasaraka taminy, ny
Ireo voambolana ireo dia maneho aloka maizina teo amin’ny fiainan’ny mpanoratra avokoa, ary toa mbola tsy afa-po ihany ny mpanoratra manoloana izany gejam- pahoriana izany raha tsy mivetso indray ny kamboty izay rehetra nokasaiko ; toa mampahatsiahy avokoa, ireny fomba nentin-draiko ; nitaizana ahy taloha. Ireny hafatra napetrany, dia tsy misy azo lavina ka hipetraka ho lova toy ilay anara-nentin-drazana. Nahoana no nisy ity fahakambotiana1 mahontsa ny fo, nizakam-pahoriana ? Kamboty2 aho izao, ka mizaka ny mafy, mahatsiaro mahantra, ka voatery miafy. Ampio re ry tompo ! Aza avela ho kivy, tantano ny diako ! Fa be ny adidy. Ilay anarana nentiko, napetraka ho ahy no lova tsy foiko, fa anaran-dray. Ny sentoko anefa, indraindray toa tsy tana ka mandefa ny saiko, ny mahita an’i mama.
Araka izany dia misy ireo dingana tokony ho hita sy harahina rehefa handinika lahateny famantarana ny karazan ny lahateny mijery sy mandinika ary manao izay fomba hahafantarana ny endrika lahateny mety ho hita ao amin ny lahatsoratra iray aloha ny mpianatra fandinihana ny fomban io lahateny io mijery ny tebokevitra mampiavaka ilay karazan-dahateny amin ny hafa satria miovaova arakaraka ny karazan ny lahateny io fomban ny lahateny io ka ahafahana manavaka azy izany.
Tina dia tsy hitako izay atao ry neny rakalo; izy anefa manome tena manome vola anay foana, mihoatra lavitra noho ny fanomezany taloha. Rakalo dia tena marina tokoa ve aloha izay nolazain’io rahavavin-drenin’i tovo io taminao e? Tina dia asa re ry neny rakalo a! Nefa inona anefa no tombontsoa ho azy raha mikorontana izaho sy itovo? Rakalo tsy hita be ihany izy ity e! Tovo anefa mody isan’andro, dia ahoana àry no hoe mbola miaraka amin’io zazavavy io ihany izy. Tina misaritaka koa anie ny saiko ry neny rakalo e! Saika tsy holazaiko aminao ihany izany, hoy ilay rahavavin-drenin’i tovo, raha niresaka izahay.
Ny vokatra andrasana amin’izany dia mba ho fanamafisana ny toerana ametrahana ny fantsakana. Ny ady hevitra ataon’izy ireo no ahitana ny mahamety na ny tsy mahamety ny toerana nofidina, ka hahafahana mametraka izany tsy hisian’ny olana eo amin’ny mpiray fantsakana sy eo amin’ny tompon’ny tany nametrahana izany.
Indrisy nankaiza? Nankaiza? Toa tsy hita intsony ilay nantenaina indrisy anefa fa efa lo ka tsy azo andrandraina ranomaso sesilany no mirotsaka tsy tana tamin’ireo izay niharany indrisy tonga mahonena izay angamba no anjarany? Manafotra tokoa ny onjan’ny tany fa tena mahery ka mampitomany mangidy tokoa, satria, indrisy izay niankinana no tonga tsy nisy toa nofinofy ilay tambitamby takalon-dranomaso, foana ihany koa ireo teny mamy fa niova ho ankaso. Ho an’iza ny sento sy ny alahelo no toa tsy mifidy? Indrisy tokoa fa toa mieloelo ka mamirifiry. Tsarovy ny teny nomeny ka raketo fa vakoka tsy maty ariana, no lova tsy lo ho anao nohariany. Tsy fidiny ho azy ny handao anao; izay mbola zaza. Indrisy tokoa fa lahatra izao ka mionona sisa no azo atao. Indrisy eny mantsy, fahatsiarovana sisa no navelany teto. Namerina indray ny lasa rehetra; ka nampisento. Indrisy, fa vovoka sisa no niafarany; ka ireo izay natolony na bedibedy, na tambitamby dia mipetraka ihany fa tsy miala eto an-tany. Nampoina va 1o2
Dumarsais, traité de tropes, paris 1730,11.10 la métaphore est une figure par laquelle on transporte pour ainsi dire, la signification propre d’un mot à une autre signification qui ne lui souvent qu’un vertu d’une comparaison qui est dans l’esprit 68 dictionnaire hachette encyclopédique, op. Cit. , p.869 doctrine du début du christianisme, selon laquelle, il fallait être initié au juda sme pour être admis dans l’eglise du christ
Ny mpitondra no mamaritra ny fandaharam-pianarana sy ny taranja ianarana. Ao amin’ny ambaratonga voalohany any amin’ny sekolim-panjakana dia ireto avy ny taranja nianarana teny frantsay teny enti-mampianatra , fahalalana tsotsotra leçon des choses , kajy, sary dessin , malagasy teny vahiny , fambolena, zaitra couture ho an’ny zazavavy sarotra ho an’ireo mpianatra ireo ny fidirana ao amin’ny ambaratonga faharoa satria mbola miatrika fanadinana fifaninanana vao voaray. Ireo mpianatra amin’ny sekoly tsara sy tsy miankina ihany izany no afaka manohy ny fianarana.
Jereo 1.1.2.1 ny fiainana ara-tsosialin’ny olona sy ny tontolo iainana, p. 16 54 evelyne amon, yves bomati, op. Cit. , p.162 le discours argumentatif exprime une opinion, un jugement, cherche à prouver une idée, à convaincre, à séduire, à l’aide d’arguments qui peuvent être illustrés d’exemples. 55 georges vignaux, l argumentation, p.9 l’argumentation a pour objet d’étude discursive visant à gagner ou à renforcer l’adhésion des esprits aux thèses que l’on présente à leur assentiment. 56 evelyne amon, yves bomati, op. , p.165 le discours argumentatif obeit à différents objectifs convaincre, critiquer, discuter, conseiller, combattre, negocier, prier.
Manodidina ny 14 ka hatramin’ny 20 taona eo ho eo ny mpianatra kilasy faharoa ao amin’ny lisea mahitsy, araka ny efa voalazantsika tany aloha ihany. Ny sakan-jaza no mameno ny 96.39 amin’izy ireo, izany hoe ireo latsaky ny 18 taona. Zara raha misy 3.60 ireo tanora manomboka ny kilasy faharoa. Andeha asiana fafana manokana mba hampazavazava azy bebe kokoa.
Ar ny masonkarena amin’ny kobandravina iray vilany azo tsoahina avy amin’io fafana io fa tsy voatery hitovy avokoa akory ny vidin’ny akora lany amin’ny fanamboarana koba, eny fa na dia koba mitovy refy sy kalitao aza. Fa arakaraka ny faritra na tanàna misy ilay mpanao koba sy ny zava-misy manodidina azy. Ohatra ity hitantsika eto
Samy manana ny fomba famaritany ny antsoina hoe tantara foronina ny mpandinika tsirairay. Toraka izany ihany koa, tsy mitovy ny famolavolan’ny mpanoratra ny tantara foronina izay soratany avy. Hojerena ato amin’ity toko fahatelo ity àry ny famaritana ny tantara foronina ary ny mampiavaka azy amin’ny lahatsoratra mirakitra fitantarana isan-karazany.
Anana ny heriny anefa ny maty raha norobain’ireo jiolahy ireo zavatra nampombaina ireo maty, ary noviravirainy tsy nomeny hasina na dia kely akory aza ny taolany, dia toa tsy afa-manohitra tokoa izy ireo. Tsy midika anefa akory izany fa hoe tsy mahefa na inona na inona izy. Asehon’ny mpanoratra ao amin’ny tantara fa mba manana ny heriny koa izy ireo. Ary izany heriny izany dia tsy hain’ny sain’olombelonahazavaina, tsy hainy toherina, ary afaka manafay azy na mampitandrina azy amin’ny toetra tsy mety ataony hery ts y hain’ny s ain’olo mbelo na hazavaina
Mpianatra 11 amin’ny 47 no nisafidy hanao io laza adina io, ka raha atao ny salana isa dia 23,40 toy izao ny isa azon’izy ireo isa 5,75 14 isa 6,5 14 isa 7 14 isa 8;5 14 isa 9 14 mpianatra 1 mpianatra 2 mpianatra 4 mpianatra 3 mpianatra 1
Andro 3 acte 8 mbola, soameva ao an-trano mbola tonga dia mamoha varavarana neny ô! Handeha hianatra amin izay aho sao tar taitra fa marary angaha i neny? Soameva reraka an an an ka! Rera-dreraka fotsiny aho fa amin ny firy zao ry mbola? Mbola amin ny enina sy sasany! Soameva oadray marina? Tena resi-tory tato aho? Mbola matoria aloha i neny raha mbola reraka fa efa narehitro ange ny afo dia efa nasiako ranomafana hisasan ny ankizy ao! Soameva dia inona no nohanin ise tao ry mbola? Mbola rehefa nifoha zah tsy nahita an i neny, dia narehitro ny afo, dia nafanaiko ilay ambina vary kely tao iny. Soameva andray re anakô! Nohaninao tamin ny inona? Mbola nohaniko tamin izao fotsiny ka! Tsy misy siramamy intsony ange ao e! Soameva eny e! Ndehana amin izay ary zany zanako izany sao tara fidirana eo! Hitsotsotra kely aho fa hifoha avy eo. Mbola sao dia tokony hijanona ary aho hikarakara ny ankizy raha tsy salama i neny e? Soameva an an an! Ndehana mianatra fa efa hiarina tato aho izao ka! Mbola etude fotsiny ange no ataonay zao maraina izao e! Tsy maninona raha ny fidirana amin ny sivy no vonjeko any! Soameva ary efa lasa angaha dadanareo? Mbola fa angaha moa izy nody teo ihany halina ry neny? Soameva teo izy ka!
Ambarany ao amin ny andininy faharoa, fa mitondra fifaliana sy fahafinaretana ho an ny mpitazana ny hatsaran-tarehy ananan ny tovovavy malagasy, ary lazainy fa tena haingom-pirenena izy ireny ny fiheveran ny malagasy amin ny ankapobeny moa, dia mametraka ny vehivavy ho toy ny ravaka. Ahitana izany, ohatra, ao amin ny kabary fanaony. Jereo tovana tak.4
Ny fisian’ny ambaratongam-pitsarana koa dia mahavelona ahiahy ny malagasy. Aminy mantsy dia tokana ihany ny marina, fa tsy misy zato. Famerenam-pitsarana, angamba, raha misy zava-baovao tsy fantatra tamin’ny fitsarana voalohany no tokony hisy, fa izany hoe fitsarana
Ny fanovana endri-javatra azo avy amin’ny fanafiana toetry ny anoharana ny oharina no hita eto. Ny fiadanana eto no tafiana toetra fa gohina toy ny rano, atelina hanalana hetaheta. Izany hoe, hampitony ny filana sy ny fanirian’ny fo. Eto anefa, ny fiadanana no gohina ny métaphore izany eto dianatao hanasongadinana ny fihetseham-po vokatry ny fiatrehana ny zava-misy. Ny fangirifiriana nianjady tamin’i miaro tany am-ponja. Ny fanovana anarana no nananganana ny métaphore eto. Hita izany amin’ny hoe, alim-pahafatesana izay ilazana ny fihorian’i miaro tany am-ponja. Ny métonymie araka izany, dia nenti-nampivoitra izany toe-javatra izany. Nampiloatra teo imolony izany fa sandoka ihany ny fiadanana azo amin’ny fihaonana amin’i felana. Ekeko fa misy manovo fiadanam-po amin’ny fanaraha-maso ny lalam-ben’ny maty tak. 137 .
Ohatra ihany koa raha hampianatra momba ny marina, ny rariny ary ny hitsiny ny mpampianatra dia tsara raha miainga amin’ny zava-misy ara-politika no iaingana satria samy olom-pirenena daholo ireo mpianatra ireo. Ara-tsosialy ihany koa satria tsy misy tsy miaina ao anaty fiarahamonina.
Tsy voafehin ny mpiteny ny fiovam-peo ateraky ny fanovonana man- ka lasa atsofony any anaty verindroa izany fiovam-peo izany. Tokony hijanona eo amin ny tovona ihany anefa izany ary endrika araka ny lalàna no miseho ao. Miova manaraka io endrika io koa ny feo ao anaty matoanteny atao verindroa.
Martin luther no niandohan ny finoana prôtestanta réforme protestante tamin ny taon-jato faha xvi. Teraka tamin ny 10 nôvambra 1483 tao eisleben tao allemagne izy. Frera alemana sy mpampianatra tamin ny oniversite tao wittenberg. Nodimandry izy ny taona 18 febroary 1546. Tamin io taon-jato faha xvi io dia mbola ny finoana katôlika no nisy sy nanana anjara toerana lehibe teo amin ny fitondrana. Teo amin ny tantaran ny fiangonana dia nisy ny famarotana ny famelan-keloka indulgence , ny fiainana mandrakizay na ny famonjena salut izay nahatonga an i martin luther hanohitra. Nitondra fanitsiana mahakasika izany izy. Tsy hiala amin ny fiangonana katôlika akory no tanjony fa ny hiverina any amin ny loharano nipoirana ny soratra izany hoe ny voalazan ny baiboly noroahin ny fiangonana ihany anefa izy. Nanomboka teo dia teraka ny finoana prôtestanta loterana 11.
Iza àry no homena tsiny raha tsy vory ny olona hihaino ny tantara tsangana manainga fototra? Sa mandainga kosa i roger laufer sy bernard lecher bonnier mahita fa toerana fanaovana fampisehoana, nefa fivoriana indray fivorian’ny mpisehatra, fivoriam-bahoaka manokana, fiforonan’ny firaisan’ny mpisehatra sy ny mpijery izay lasa mifanatrika amin’ny fotoana voatondro, amin’ny fotoana itrangan’ny fampisehoana no samy andraisan’izy ireo anjara amin’ny fomba samihafa. Toerana natao hifanakalozana 57. Raha izany àry no marina, dia ny toerana amorian’ny mpanao tantara tsangana tsy mahazo vahoaka no tsy mahasintona mpijery. Koa mba hisorohana mialoha ny tsy fahombiazana amin’izany zava-kendrena izany, dia tsara ny ahaizana misafidy ny toerana tokony hahasintona ny mpijery alohan’ny fampisehoana. Amin’ny tsy fahafantaran’ny olona any ifotony ny lanjan’ny tantara tsangana manainga fototra dia tsy azo atao tsinontsinona ny famandrihana azy ireo amin’izany toerana mahasintonsa mpijery izany. Inona moa no lazaina hoe toerana mahasintona ny mpijery? Ny dikan’izany dia izao io toerana io dia manamora ny fihaonan’ny olona andavanandro, na koa toerana efa mahazatra ny ankabetsahan’ny mponina ny mandalo na mipetrapetraka eo. Raha adika dia tsy banga olona mihitsy amin’ny andavanandro io toerana io. Mety koa safidianin’ny olona andalovana matetika satria manafohy ny làlana tiany haleha ao anatin’ny tanàna. Na izay indray, misy ny zavatra tena ilainy isan’andro, ka mandalo eo ny làlany mankany. Izany rehetra izany dia iezahana ho fantatra ao anatin’ny fotoana vitsivitsy mialoha ny hanombohan’ny lanonana mba tsy hampangaihay. Ahoana hoy ianao no hahalalan’ireo mpanao tantara tsangana mialoha izany ao anatin’ny fotoana fohy. Amin’ny alalan’ny fanadihadiana amin’ireo tompon-tanàna sy fandinihana ny toerana izay lazainy no ahafahana mamantatra an’izany. Noho izany, dia ireto daholo no manakaikikaiky izany toerana mahasintona mpijery izany tsara raha atao eo amoron-tsena ny fampisehoana, mba hanaitra ny olona miantsena ny zavatra itangoronana;
Bourdieu p , le sens pratique, paris, éditions de minuit, 1980 2. Bourdieu p , médiation pascaliennes, seuil, 1997 3. Rocher g , introduction à la sociologie générale , seuil, 1970 4. Lenoir y l’habitus dans l’ uvre de pierre bourdieu un concept central dans sa théorie de la pratique à prendre en compte pour analyser les pratiques l’enseignement, faculté d’éducation université de sherbrooke, 2007
Ny mikasika ny fanamaroana ny lahatsoratra notononina avokoa ireo asa soratra rehetra nampiasaina nandritra ny fampianarana, fa tsy nisy natao milina. Nisinisy ihany ny fotoana lany tamin’ny fandikana, indrindra tao amin’ny kilasy faharoa. Tsy mbola zatra manoratra haingana mantsy ny sasany tamin’ireo mpianatra ireo. Ankoatra izany, mety hisy ny diso tsipelina.
Noho ny hamaroan’ireo sarin-teny izay fampiasa entina manao laza masaka dia tsapanay fa anisan’ny sarin-teny iray manana ny maha izy azy ny laza masaka na ny hyperbole ary tsy latsa-danja amin’ireo sarin-teny izay heverina fa mitovy lenta aminy. Miavaka ny laza masaka, indrindra rehefa te hanasongadina hevitra mafonja manoloana ny zava-mitranga. Ny laza masaka no sarin-teny afaka maneho ny tena halalin’ny vetsovetsom- po tiana hambara na amin’ny toe-javatra tsara na amin’ny toe-javatra ratsy. Koa azo ambara fa anisan’ny rain-dahin’ny sarin-teny ny laza masaka.
Ny zana-taranja literatiora raha tsiahivina ny ao amin’ny fandaharam-pianaran’ny taona fahatelo dia ny asa soratr’andriamangatiana i. P. 1998 , no natokana ianaran’ny mpianatra. Ny asa soratra no mibahan-toerana ao amin’io zana-taranja io satria amin’ny maha zana-taranja literatiora azy dia ny literatiora no fototra. Ny literatiora izay tsy inona fa fanehoana amin’ny fomba kanto ny hevitra sy fihetseham-po. Ny asa soratra no hadihadiana ao amin’io zana-taranja io. Manamafy izany ny voalazan’i daunay 2007 , araka ny nitateran’i zafimoria azy 2019 49 manao hoe ny asa literera no mampijoro ny zana-taranja literatiora ho fampianatra. Ny asa soratra izany no hadihadiana ao amin’io zana-taranja. Io asa soratra io dia mirakitra tantarana tovolahy atao hoe tsiry izay nianatra momba ny taokaonty kanefa tsy nahavita ny fianarany hatramin’ny farany. Dia ny tantaram- pianinan’io tovolahy io no mandrafitra ny tantara foronina vakivakim-piainana. Mahakasika ny vanim-potoana iainanana ankehitriny sy mirakitra ny fomba fijery ireo rafi-pisainana malagasy io asa soratra io. Izay no mahatonga ny mpianatra taona fahatelo ao amin’ny sampana ara-taokaonty hianatra azy. Tsy ho an’ny taona fahatelo ihany anefa fa ho an’ny kilasy mamaran-taona eny amin’ny sekoly fampianarana ankapobeny koa izany asa soratra izany.
Koa savalalana ihany izao ataonay izao. Voha-varavarana ho an’ny any aoriana. Irinay indrindra, ny mbola hanatevina ity asa fikarohana ity. Raha sanatria, moa tsy tontosa izany noho ny antony maro, dia manentana ireo zandry toky sy antoky ny ho avy hanohy izany .
Nefa tsy mahay rano aho, fa atolory eto an-tanety horaisiko dia namepetra azy ny mamba hoe sao alefan’ialahy àry! Tsia , hoy ny alika, hanina ’mby am-bava, leroa ka halefa! Dia natolotry ny mamba azy rangahy; kanjo noho ny vantany vao voarainy kosa dia nalefany tokoa, sady nitso-drano azy izy hoe mandehana soa aman-tsara mody any any amin’ny vadinao aman-janakao rangahy gaina foana teo ny mamba sady lotika loatra ny atiny noho ny fitaka nataony alika, ka dia niozona sy nisahato ary nivelirano izy raha tsy hihinana ny alika, na ny tenany, na ny zanany, na ny fara aman-dimbiny. Fa rangahy kosa dia mba nivoady sady namepetra ny zanany sy ny fara aman-dimbiny hoe raha mety ho zanako sy taranako koa, dia tsy maintsy manisy soa ny alika izany, hono, no nifankahalan’ny mamba sy ny alika, ary niandohan’ny niompian’ny olona ny alika ny fiheverana ny alika any atsimo atsinanana
Zava-dehibe ho an’ny kaominina ny fisian’ny orinasa lecofruit sy ny fikambanana amadea eo amin’ny fampandrosoana ny asa fambolena. Araka ireo fanazavana nataontsika teo ambony ireo dia anisan’ny mampirisika ny tantsaha hanatsara ny fiainany ara-toe-karena mifototra amin’ny fambolena ny fiaraha-miasa amin’izy ireo.